Nordenfjeldske Dragonregiment

Nordenfjeldske Dragonregiment (forkortet NDR) var en avdeling i det norske kavaleriet opprettet 12. mars 1701 og nedlagt i 1995.W. L'Orange. Av Nordenfjeldske dragonregiments historie. Kristiania, 1922. 56 sider Faksimileutave. Først utgitt: Hamar, 1900  Opprettelsen var som følge av «kgl Approbasjon af 12st Marts 1701».  Nedleggelsen var som følge av omstillinger i Forsvaret.

Regimentet har hatt en rekke ulike navn gjennom tidene:
 1701: Dragoner Nordenfjelds, deretter Nordenfjeldske Dragonkorps og Trondhjemske Dragonkorps
 1711: Trondhjems Dragonregiment
 1715: Nordenfjeldske Dragonregiment
 1783: Trondhjemske Dragonregiment
 1811: Trondhjems Dragonkorps
 1818: Trondhjemske Ridende Jegercorps
 1889: Trondhjemske Kavalerikorps
 1911: Nordenfjeldske Dragonregiment
 1930: Trøndelag Dragonregiment
 1987: Nordenfjeldske Dragonregiment

Etter omorganiseringen i 1811 besto det norske kavaleriet av tre regiment: Akershusiske ridende jegerkorps med kompanier i Østfold og Nes/EIdsvoll; Søndenfjeldske Dragonregiment med kompanier i Romerike, Hedmark og Toten; og Trondhjems Dragonkorps med kompanier i Skogn, Stjørdal, Verdal og Strinda.

Fra 1768 til 1810 bestod dragonregimentet av Sparbuske, Bynesske, Strindske, Værdalske, Skognske, Inderøske, Melhuske og Stjørdalske kompani.

Regimentet møtte Armfeldts soldater i 1718, og under Napoleonskrigene gjorde regimentets dragoner innfall inn i Jämtland i 1808.  Under Verdalsraset i 1893 deltok soldater fra regimentet aktivt i redningsarbeidet.  I 1905 var regimentet på plass ved grensen mot Sverige i tilfelle svenskene skulle motsette seg unionsoppløsningen.  I april 1940 kom regimentet i kamp med tyske styrker på Innherred.

Under forberedelsene til Riksforsamlingen i 1814 valgte dragonkorpset, på samme måte som øvrige militæravdelinger, to medlemmer av Den grunnlovgivende forsamling: premierløytnant Frederik Heidmann og kvartermester Petter Johnsen Ertzgaard.

Dragonregimentet hadde fra 1701 sitt standkvarter på Steinkjersannan, men fra 1884 ble virksomheten overført til Rinnleiret.  En stor utbygning av staller, verksteder og brakker fulgte.

Regimentet leverte avdelinger til Brigade 12.  Fra 1980 til 1990 stilte de en stridsvogneskadron, deretter en panserbataljon og en oppklaringseskadron fram til nedleggelsen i 1995.

Sjefer for regimentet
 1711-1714: Johan Wilhelm von ØtkenNygaard, Arnfinn: Om Holmlias historie, Søndre Nordstrand bydelsforvaltning, Oslo 1990, p 34
 1719-1730: Peter Nicolay MotzfeldtHedmarkslekt (lest 19. mai 2006 11:30)
 1730-1749: Jacob Matheson
 1749-1750: Christian Frantzen Harboe
 1776-1786: Caspar Hermann von KroghDiskusjon på DiS Trøndelag  (lest 19. mai 2006 11:30)

 Referanser 

Eksterne lenker
 Nordenfjeldske Kavalerimuseum

Kategori:Avdelinger og forband i Hæren (Norge)
Kategori:Kavaleriavdelinger
Kategori:Norske nedlagte militæravdelinger
Kategori:Etableringer i 1701
Kategori:Opphør i 1995
Kategori:Militære avdelinger i 1814
Kategori:Trøndelags historie
Kategori:Kavaleriet i Norge